Jobe 12 | Baebele ya mo Internet | Thanolo ya Lefatshe le Lesha
12 Mme Jobe a araba a re: 2 “Eleruri lo batho,Mme botlhale bo tla swa le lona!+ 3 Le nna ke na le pelo+ fela jaaka lona.Ga ke wa maemo a a kwa tlase mo go lona,+Mme ke mang yo o se nang dilo tse di tshwanang le tseno? 4 Ke nna yo o jewang setshego ke mongwe ka ene,+Yo o bitsang Modimo gore a mo arabe.+Yo o jewang setshego ke yo o siameng, yo o ka se kang a pegwa molato. 5 Mo kakanyong ya gagwe, yo o se nang matshwenyego o nyatsa go fela ga dilo;+Go baakanyeditswe ba ba dinao di kgwetlhang.+ 6 Megope ya bathopi ga e tshwenyege,+Mme ba ba galefisang Modimo ba na le polokegoYa yo o tshotseng modimo mo seatleng sa gagwe.+ 7 Le fa go ntse jalo, tsweetswee, botsa diruiwa mme di tla go ruta;+Le dibopiwa tse di nang le diphuka tsa magodimo, mme di tla go bolelela.+ 8 Kgotsa bontsha lefatshe go tshwenyega ga gago, mme le tla go ruta;+Le ditlhapi tsa lewatle+ di tla go bolelela. 9 Ke sefe gareng ga dilo tseno tsotlhe se se sa itseng sentleGore seatla sa ga Jehofa ka bosone se dirile seno,+ 10 Yo mo seatleng sa gagwe go nang le moya+ wa mongwe le mongwe yo o tshelangLe moya wa nama yotlhe ya motho?+ 11 A tsebe ka boyone ga e leke mafoko+Jaaka magalapa+ a utlwa dijo? 12 A ga go na botlhale mo go ba ba tsofetseng+Le tlhaloganyo mo boleeleng jwa malatsi? 13 O na le botlhale le thata;+O na le kgakololo le tlhaloganyo.+ 14 Bona! O a rutlolola, gore go se ka ga agiwa;+O tswalela motho, gore go se ka ga bulwa.+ 15 Bona! o thibela metsi mme a kgale;+O a a romela, mme a fetola lefatshe.+ 16 O na le nonofo le botlhale jo bo mosola;+Yo o dirang phoso le yo o timetsang ke ba gagwe;+ 17 O dira gore bagakolodi ba tsamaye ka dinao tse di sa rwalang,+Mme o dira gore baatlhodi ba tsenwe. 18 O bofolola+ dikgole tsa dikgosi,Mme o bofa moitlamo mo dinōkeng tsa bone. 19 O dira gore baperesiti ba tsamaye ka dinao tse di sa rwalang,+Mme o phetsola ba ba nnetseng ruri;+ 20 O tlosa puo mo go ba ba ikanyegang,Le tlhaloganyo ya bannabagolo o a e tlosa; 21 O tshela lenyatso mo godimo ga batlotlegi,+Le moitlamo wa ba ba maatla o a o koafatsa; 22 O bipolola dilo tse di boteng mo lefifing,+Mme o tlisa moriti o montsho kwa leseding; 23 O dira gore ditšhaba di gole di nne dikgolo, gore a tle a di senye;+O tsharolola ditšhaba, gore a tle a di tsamaise; 24 O tlosa pelo ya ditlhogo tsa batho ba lefatshe,Gore a tle a dire gore ba kgarakgatshege mo lefelong le le se nang sepe,+ kwa go se nang tsela teng. 25 Ba apaapa mo lefifing,+ kwa go se nang lesedi teng,Gore a tle a dire gore ba kgarakgatshege jaaka motho yo o tagilweng.+